# Charousek Rezső

### A Wikipédiából, a szabad lexikonból.

Charousek Rezső Rudolf (Prága, 1873. szeptember 19. - Budapest, 1900. április 20.) magyar sakkmester.

## [szerkesztés] Életpályája

Gimnazistaként tanult meg sakkozni, annyira megfogta a játék, hogy a jogi tanulmányait félbeszakította és hivatásos sakkozó lett. Maróczy Gézával kötött barátságot, sok szabad partit játszottak. Annyira szegény volt, hogy a Bilguert (híres sakk-könyv) lemásolta, mert nem tudta megvenni, sokat éhezett és korán kapott tuberkulózist. Az első magyar levelezőversenyt Maróczyval megosztva megnyerte. Budapesti sikerei után a nemzetközi szinten is jól szerepelt, Nürnbergben 1896-ban az akkori világbajnokot Emmanuel Laskert is megverte. Ugyanazon év őszén a budapesti nemzetközi versenyen Csigorinnal első, ám az első helyért folyó meccset elvesztette, 1897-ban Berlinben győzött és 2000 márkás díjat kapott. Köln-ben 1898-ban a 2. - 4. helyet osztotta, utána szintén Budapesten Maróczy előtt első. Eredményei a világbajnok Lasker kihívójának minősítették, de a mérkőzés nem jött össze: Charousek 26 évesen a tuberkulózis elleni harcát elvesztette. A királycsel mestere volt, ezzel a megnyitással győzte le a világbajnokot is.

## [szerkesztés] Egy emlékezetes játszmája

Charousek így nyert Lasker ellen 1896-ban Nürnbergben:

1.e4 e5 2.f4 exf4 3.Fc4 d5 4.Fxd5 Vh4+ 5.Kf1 g5 6.Hf3 Vh5 7.h4 Fg7 8.Hc3 c6 9.Fc4 Fg4 10.d4 Hd7 11.Kf2 Fxf3 12.gxf3 O-O-O 13.hxg5 Vxg5 14.He2 Ve7 15.c3 He5 16.Va4 Hxc4 17.Vxc4 Hf6 18.Fxf4 Hd7 19.Va4 a6 20.Va5 Hf8 21.Hg3 He6 22.Hf5 Vf8 23.Fg3 Bd7 24.Hxg7 Vxg7 25.Ve5 Vxe5 26.Fxe5 f6 27.Fxf6 Bf8 28.Bh6 Hf4 29.Ke3 Hg2+ 30.Kd2 Bdf7 31.e5 Hf4 32.Bah1 Bg8 33.c4 He6 34.Ke3 Hf8 35.d5 Bd7 36.e6 1-0

## [szerkesztés] Emlékezete

Gustav Meyrink osztrák író a Der Golem regényével irodalmi emlékművet emelt Charouseknak, az író is beteg volt, a regényben a sakkozó betegségét és szenvedését írta le.

## [szerkesztés] Külső hivatkozások

- Charousek játszmái

A lap eredeti címe "http://hu.wikipedia.org../../../c/h/a/Charousek_Rezs%C5%91_f14d.html"

Kategória: Magyar sakkozók

##### Views

- Szócikk
- Vitalap
- Aktuális változat

##### Keresés

##### Más nyelveken

- Deutsch
- English
- Polski